## Πρακτικό σχετικά με την πρόσληψη διδάσκοντος με βάση την πρόσκληση Εκδήλωσης Ενδιαφέροντος για την πρόσληψη έκτακτου εκπαιδευτικού προσωπικού με σύμβαση ιδιωτικού δικαίου ορισμένου χρόνου με βάση το Π.Δ. 407/80 για το εαρινό εξάμηνο του ακαδημαϊκού έτους 2021-2022 [ΑΔΑ: 69ΞΓ469Β7Κ-ΓΛΠ] στο γνωστικό αντικείμενο «*Γραφικά με Υπολογιστές*».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. 1094/2022
2. 1091/2022

Παρουσίαση των υποψηφίων:

**1094/2022**

Ο κος 1094/2022 είναι κάτοχος διδακτορικού διπλώματος από το τμήμα Ηλεκτρολόγων Μηχανικών και Τεχνολογίας Υπολογιστών του Πανεπιστημίου Πατρών, (2012) με θέμα «Αποτίμηση της Απόδοσης Τηλεπικοινωνιακών Δικτύων Πολυδιάστατης Κίνησης με Έμφαση στα Οπτικά Δίκτυα». Διαθέτει επίσης δίπλωμα Ηλεκτρολόγου Μηχανικού και Μηχανικού Υπολογιστών του Δημοκρίτειου Πανεπιστημίου Θράκης, (2004) με θέμα «Ανάλυση της Απόδοσης Αμιγώς Οπτικού Καταχωρητή Ολίσθησης με Ανάδραση, Υλοποιημένου με το μη Γραμμικό Συμβολόμετρο Sagnac, Βασισμένο σε Οπτικό Ενισχυτή Ημιαγωγού». Διαθέτει προηγούμενη διδακτική εμπειρία συνολικά 5 ετών σε τριτοβάθμιο εκπαιδευτικό ίδρυμα.

Ο κ. 1094/2022 διαθέτει 41 δημοσιεύσεις σε επιστημονικά περιοδικά, 71 δημοσιεύσεις σε επιστημονικά συνέδρια, 1 βιβλίο και 4 κεφάλαια σε βιβλία. Επίσης, έχει συμμετάσχει σε 19 ερευνητικά προγράμματα ευρωπαϊκά και εθνικά.

**1091/2022**

Ο κ. 1091/2022 είναι κάτοχος διδακτορικού διπλώματος από το τμήμα Επιστήμης Υπολογιστών του Πανεπιστημίου του Χάλλ (2003) με θέμα «A Simulation Framework for the Investigation of Cancellous Bone Remodelling». Διαθέτει επίσης μεταπτυχιακό τίτλο σπουδών και πτυχίο από το τμήμα Επιστήμης Υπολογιστών του Πανεπιστημίου του Χάλλ (1998 και 1996 αντίστοιχα). Διαθέτει προηγούμενη διδακτική εμπειρία στη Τριτοβάθμια Εκπαίδευση 12 έτη και 10 μήνες και έχει διδάξει συναφή μαθήματα για 5 ακαδημαϊκά εξάμηνα.

Ο κ. 1091/2022 διαθέτει 6 δημοσιεύσεις σε επιστημονικά περιοδικά με κριτές, 7 δημοσιεύσεις σε επιστημονικά συνέδρια με κριτές, 26 ανακοινώσεις σε συνέδρια χωρίς κρίση.

Ως εκ τούτου οι υποψήφιοι κατατάσσονται με την παρακάτω αξιολογική σειρά

**Σειρά κατάταξης των υποψηφίων**

1. 1094/2022
2. 1091/2022

**Πρόταση**

Ο κ. 1094/2022 είναι η υποψηφιότητα την οποία και προτείνουμε για να διδάξει το μάθημα «*Γραφικά με Υπολογιστές*». Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.